
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διενέργεια υποχρεωτικού αναδασμού στο αγρ/μα Πολυδένδρου Ν. 
Γρεβενών . 1 

Διαπίστωση αυτοδίκαιης ακυρότητας της ΒΝ 667 αίτησης- 
δήλωσης για χορήγηση άδειας μεταλλευτικών ερευνών στο Ν. 
Δράμας . 2 

Σύσταση ίδιου Νομικού Προσώπου στο Δήμο Περιστεριού με την 
επωνυμία «Σχολική Επιτροπή 1ου Γυμνασίου, 1ου Λυκείου, 
18ου Γυμνασίου, 13ου Γυμνασίου» . 3 

Τροποποίηση του Ο.Ε.Τ. του ΚΑΠΗ Ραψάνης Ν. Λάρισας ... 4 

Συγκρότηση Διοικητικής Επιτροπής Στρατιωτικών Επιτάξεων στο 
Ν. Λασιθίου . 5 

Σύσταση ίδιου Νομικού Προσώπου στην κοινότητα Εξάνθειας Ν. 
Λευκάδας με την επωνυμία «Σχολική Επιτροπή Δημοτικού Σχο¬ 
λείου . 6 

Έγκριση Οργανισμού Εσωτερικής Υπηρεσίας της Δημοτικής Επι- 
χειρήσεως Υδρεύσεως και Αποχετεύσεως Δήμου Καμποχώρων 
(ΔΕΥΑΚ) . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 762 (1) 

Διενέργεια υποχρεωτικού αναδασμού στο αγρ/μα Πολυδένδρου Ν. Γρε¬ 
βενών. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του Ν. 674/77. 

2. Το αρ. 124/24.1.1992 έγγραφο του Τμήματος Εγγείων Βελτι¬ 
ώσεων της Νομαρχίας μας με το οποίο προτείνεται η διενέργεια υποχρε¬ 
ωτικού (αναδασμού στο αγρ/μα Πολυδένδρου στο οποίο εκτελείται αρ¬ 
δευτικό έργο, αποφασίζουμε: 

Να γίνει υποχρεωτικός αναδασμός στο αγρ/μα Πολυδένδρου έκτα¬ 
σης 3.500 στρ. περίπου και με τοπογραφικό Συνεργείο του Γραφείου 
Τοπογραφικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 4 Φεβρουάριου 1992 

Ο Νομάρχης 
Ε. ΖΑΠΡΙΑΝΟΣ 


Αρι θ. ΤΜΒΜ 5 (2) 

Διαπίστωση αυτοδίκαιης ακυρότητας της ΒΝ 667 αίτησης-δήλωσης 
για χορήγηση άδειας μεταλλευτικών ερευνών στο Ν. Δράμας. 

Ο ΝΟΜΑΡΧΗΣ ΔΡΑΜΑΣ 

Με την ΤΜΒΜ 5/3.2.92 απόφασή μας διαπιστώθηκε η αυτοδίκαια 
ακυρότητα της αριθ. ΒΝ 667 αίτησης-δήλωσης της Θεοδώρας Σπυρο- 
πούλου αναφορικά με την χορήγηση άδειας μεταλλευτικών ερευνών σε 
χώρο έκτασης 9.948,75 στρεμ. στην περιοχή περιβλέπτου της κοιν. 
Παρανεστίου Ν. Δράμας σύμφωνα με το άρθρο 26 παρ. 5 του Ν.Δ/τος 
210/73. 

Ο Νομάρχης 
ΣΑΒ. ΔΑΝΙΗΛΙΔΗΣ 


Αρ ιθ. 21 067 (3) 

Σύσταση ίδιου Νομικού Προσώπου στο Δήμο Περιστεριού με την επωνυ¬ 
μία «Σχολική Επιτροπή 1ου Γυμνασίου, 1ου Λυκείου, 18ου Γυμνα¬ 
σίου, 13ου Γυμνασίου». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Τις διατάξεις της παραγρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις». 

3. Την 476/91 απόφαση του Δημοτικού Συμβουλίου Περιστεριού, 
αποφασίζουμε: 

1. Συνιστούμε στο Δήμο Περιστεριού του Νομού Αττικής ίδιο Νομικό 
Πρόσωπο με την επωνυμία «Σχολική Επιτροπή 1ου Γυμνασίου - 1ου 
Λυκείου - 18ου Γυμνασίου - 13ου Γυμνασίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 15μελές Διοικητικό Συμβού¬ 
λιο αποτελούμενο από: 

α) Τον εκάστοτε δήμαρχο, ως Πρόεδρο, ή του υπ’ αυτού οριζόμενο 














1094 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αντιδήμαρχο ή δημοτικό σύμβουλο, ως Πρόεδρο, 
β) Δύο (2) δημότες. 

γ) Τους Διευθυντές των 1ου Γυμνασίου, 1ου Λυκείου, 18ου Γυμνα¬ 
σίου, 13ου Γυμνασίου. 

δ) Τους εκπροσώπους των συλλόγων γονέων και κηδεμόνων των 
αντίστοιχων σχολείων. 

ε) Τους εκπροσώπους των μαθητικών κοινοτήτων για τα σχολεία της 
Β/θμιας εκπαίδευσης. 

. 4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας δημοτικής περιόδου. Η θητεία των μελών του Δ.Σ. 
ακολουθεί τη δημοτική ή κοινοτική περίοδο. Το Δ.Σ. εκλέγει αντιπρόε¬ 
δρο, γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 24 Οκτωβρίου 1991 

Ο Νομάρχης κ.α.α. 

Θ. ΚΑΡΑΣΑΒΒΙΔΗΣ 

Αριθ. 1754 (4) 

Τροποποίηση του Ο.Ε.Τ. του ΚΑΠΗ Ραψάνης Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981. 

2. Τις διατάξεις των άρθρων 1, 4, 9 και 15 του Ν. 1586/1986. 

3. Την αριθ. 13/1991 απόφαση του Δ.Σ. του ΚΑΠΗ Ραψάνης με 
την οποία τροποποιείται ο Ο.Ε.Τ. του ΚΑΠΗ ως προς τις θέσεις ΤΕ. 

4. Την 181/1991 γνωμοδότηση του Υπηρεσιακού Συμβουλίου 
Ο.Τ.Α. Ν. Λάρισας, που διατυπώθηκε στο 10/1991 πρακτικό του, 
αποφασίζουμε: 

Εγκρίνουμε την αριθ. 13/1991 απόφαση του Δ.Σ. του ΚΑΠΗ Ρα¬ 
ψάνης με την οποία τροποποιείται η 7/1987 απόφασή του περί ψηφί- 
σεως του Ο.Ε.Υ. ως εξής: 

Β. ΥΓΕΙΟΝΟΜΙΚΗ ΥΠΗΡΕΣΙΑ 
Κλάδος ΤΕ 

α) ΤΕ8 Αδελφών Νοσοκόμων 
Μία (1) θέση με βαθμό Γ'-Α' 
β) ΤΕ10 Φυσιοθεραπευτών 
Μία (1) θέση με βαθμό Γ'-Α' 

Κατά τα λοιπά ισχύει η αριθ. 7/1987 απόφαση του Δ.Σ. που επικυ¬ 
ρώθηκε με την αριθ. 3829/7.3.1988 απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Λάρισα, 3 Φεβρουάριου 1992 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

Αριθ. 15273/91 (5) 

Συγκρότηση Διοικητικής Επιτροπής Στρατιωτικών Επιτάξεων στο Ν. 

Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Με την 15273/91/27.1.92 απόφασή μας συγκροτήθηκε η Διοικη¬ 
τική Επιτροπή Στρατιωτικών Επιτάξεων Νομού Λασιθίου για το έτος 
1992 αποτελούμενη από τα παρακάτω μέλη: 

Τακτικά Μέλη 

1. Κων/να Παναγούλη Πρωτόδικη 

2. Φεβρωνία Τσιμπουράκη Πρωτόδικη 

3. Δημ. Χατζηδάκη Τ/χης (ΠΖ) της ΣΕΑΠ 


4. Σωκράτη Τζουμελέκο, Λ/γό (ΠΖ) του Τ.Ε. Αγ. Νικολάου 

5. Γεώργιο Γοραντωνάκη Οικον. Έφορο Αγίου Νικολάου 

β) Αναπληρωματικά Μέλη 

1. Υπαπαπαντή Ξυπολιτά Πρωτόδικη 

2. Κλεονίκη Χίλιου Πρωτόδικη 

3. Ιωάννη Πετρά Ταγμ/ρχη (ΠΖ) της ΣΕΑΠ 

4. Ιωάν. Ραμπταδόπουλο Λοχ/γό (Σ) του ΣΓ Αγ. Νικολάου 

5. Νικόλαο Χρηστάκη υπάλληλο ΠΕ Φοροτεχνικών της Οικον. Εφο¬ 
ρίας Αγίου Νικολάου 

Η θητεία των μελών της Διοικητικής Επιτροπής Στρατιωτικών Επι¬ 
τάξεων λήγει την 31.12.1992. 

Καθήκοντα Προέδρου θα εκτελεί ο αρχαιότερος των Πρωτοδι¬ 
κών. 

Γραμματέα της Επιτροπής ορίζουμε τον Σωτήριο Χανιωτάκη υπάλ¬ 
ληλο Δ/νσης Εσωτερικών κλάδου ΠΕ, αναπληρούμενο από την Ελευθε¬ 
ρία Γερωνυμάκη υπάλληλο της ίδιας Υπηρεσίας με βαθμό ΠΕ/Α. 


Άγ. Νικόλαος, 27 Ιανουάριου 1992 

Ο Νομάρχης κ.α.α. 

Ο Διευθυντής Εσωτερικών 
ΝΙΚ. ΠΑΠΑΔΑΚΗΣ 

-♦- 


Αριθ. ΕΣ 524 (6) 

Σύσταση ίδιου Νομικού Προσώπου στην κοινότητα Εξάνθειας Ν. Λευ¬ 
κάδας με την επωνυμία «Σχολική Επιτροπή Δημοτικού Σχολείου. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 187 του Δημ. και Κοιν. Κώδικα (Π.Δ. 
323/89). 

2. Τις διατάξεις του άρθρ. 5 παρ. 8 του Ν. 1894/1990. 

3. Την αριθ. 61/91 απόφαση του Κ.Σ. Εξάνθειας περί συστάσεως 
ίδιου Νομικού Προσώπου με την επωνυμία «Σχολική Επιτροπή Δημοτι¬ 
κού Σχολείου», αποφασίζουμε: 

1. Συστήνουμε ίδιο Κοινοτικό Νομικό Πρόσωπο στην Κοινότητα 
Εξάνθειας με την επωνυμία «Σχολική Επιτροπή Δημοτικού Σχολείου 
Εξάνθειας» και με έδρα την κοινότητα. 

2. Σκοπός του Νομικού Προσώπου είναι, η διαχείριση των πιστώ¬ 
σεων που διατίθενται για τις λειτουργικές δαπάνες καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. η εκτέλεση μικρών έργων για επισκευή και συντήρηση των 
διδακτηρίων, η αποκατάσταση των ζημιών και φθορών των επίπλων, 
εξοπλισμού και γενικά των διδακτηριακών εγκ/σεων, η φροντίδα για 
την εξεύρεση άλλων πόρων και ο εφοδιασμός των σχολικών μονάδων με 
έπιπλα και σκεύη, με βιβλία για τη σχολική βιβλιοθήκη και γενικά με 
όλα τα μέσα που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο θα διοικείται από 5μελές Διοικητικό Συμ¬ 
βούλιο αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο, 
β) Τον εκάστοτε Δ/ντή του Δημοτικού Σχολείου. · 
γ) Έναν εκπρόσωπο του συλλόγου γονέων των μαθητών με τον ανα¬ 
πληρωτή του. 

δ) Δύο (2) κατοίκους της Κοινότητας με τους αναπληρωτές τους που 
ορίζονται από το κοινοτικό συμβούλιο. 

4. Η θητεία του πρώτου Δ.Σ. του Νομικού Προσώπου λήγει με την 
λήξη της παρούσας κοινοτικής περιόδου. 

Το Διοικητικό Συμβούλιο του Νομικού Προσώπου εκλέγει Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της κοινότητας 
β) Η ετήσια επιχορήγηση του Κράτους 

γ) Κάθε είδους εισφορές, δωρεές, κληρονομιές και κληροδοσίες 
δ) Εισπράξεις από αντίτιμο των παρεχομένων πραγμάτων ή υπηρε¬ 
σιών και , 

ε) Οι πρόσοδοι από την περιουσία του 

6. Περιουσία: Δεν έχει περιουσιακά στοιχεία. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 4 Φεβρουάριου 1992 

Ο Νομάρχης 
ΓΕΡ. ΛΑΙΝΑΣ 


Αριθ. οικ. 1123 ν') 

Έγκριση Οργανισμού Εσωτερικής Υπηρεσίας της Δημοτικής Επιχειρή- 
σεως Υδρεύσεως και Αποχετεύσεως Δήμου Καμποχώρων 
(ΔΕΥΑΚ). 


Ο ΝΟΜΑΡΧΗΣ ΧΙΟΥ 


Έχοντας υπόψη: 

1. Το 410/3.9.1991 Π.Δ. περί συστάσεως Δημοτικής Επιχειρή- 
σεως Υδρεύσεως και Αποχετεύσεως Δήμου Καμποχώρων. 

2. Τις διατάξεις του άρθρου 7 του Ν. 1069/80. 

3. Την 169/91 απόφαση του Δημοτικού Συμβουλίου Δήμου Καμπο¬ 
χώρων. 

4. Το Π.Δ. 250/1989, περί μεταβιβάσεως αρμοδιοτήτων στους Νο¬ 
μάρχες (ΦΕΚ 118/89 τεύχος Α'), αποφασίζουμε: 

Εγκρίνουμε την 1/1991 απόφαση του Διοικητικού Συμβουλίου της 
Δημοτικής Επιχειρήσεως Υδρεύσεως και Αποχετεύσεως Δήμου Κα¬ 
μποχώρων, με την οποία συντάχθηκε ο οργανισμός εσωτερικής υπηρε¬ 
σίας ως κατωτέρω: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ 

ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΔΗΜΟΥ ΚΑΜΠΟΧΩΡΩΝ 


ΚΕΦΑΛΑΙΟ Α - 


Γενικαί Διατάξεις 


α) .Τα απορρέοντα από τις διατάξεις του Ν. 1069/80 (ΦΕΚ 191/ 
80) και που είχε ο Γενικός Δ/ντής. 

β) Η επίλυση της αμφισβητήσεως περί την αρμοδιότητα κάθε Υπηρε¬ 
σίας. 

γ) Η ρύθμιση θεμάτων που αναφέρονται στην καλή λειτουργία της 
επιχείρησης, την οργάνωσή της και τις σχέσεις με τους πολίτες στα θέ¬ 
ματα της παροχής των υπηρεσιών της προς αυτούς, ή τις υποχρεώσεις 
αυτών προς την επιχείρηση. 

2. Στη Δ/νση υπηρεσιών υπάγεται και η Γραμματεία Δ/νσεως που οι 
αρμοδιότητες ορίζονται ως ακολούθως: 
α) Τήρηση αρχείου Δ/ντού της ΔΕΥΑΚ 
β) Δακτυλογράφηση αλληλογραφίας και αναφορών Δ/ντή 
γ) Της συγκεντρώσεως των αναγκαίων στοιχείων προς ενημέρωση 
του Προέδρου και των του Διοικητικού Συμβουλίου και της εν γένει προ- 
παρασκευής των θεμάτων προς εκπλήρωση των καθηκόντων αυτών, 
της εν γένει αλληλογραφίας τους και οργανώσεώς της μετά των υπηρε¬ 
σιών και κοινού επικοινωνίας αυτών. 

δ) Της καταχωρήσεως των αποφάσεων του Διοικητικού Συμβουλίου 
σε ειδικό βιβλίο που απαριθμείται, μονογραφείται και θεωρείται από τον 
Πρόεδρο του Διοικ. Συμβουλίου. Αντί ειδικού βιβλίου δύνανται να χρη¬ 
σιμοποιούνται φύλλα χάρτου τα οποία βιβλιοδετούνται στο τέλος του 
ημερολογιακού έτους. Σε περίπτωση χρησιμοποιήσεως μαγνητοφωνι- 
κής συσκευής για την μαγνητοφώνηση των πρακτικών επιμελείται της 
μαγνητοφωνήσεως και απομαγνητοφωνήσεως αυτών. 

ε) Της κοινοποιήσεως των αποφάσεων του Διοικητικού Συμβουλίου, 
ως και κάθε εργασίας σχετικής με τη συγκρότηση, λειτουργία κ.λπ. του 
Διοικ. Συμβουλίου. 

ζ) Της προπαρασκευής των θεμάτων για την άσκηση των αρμοδιοτή¬ 
των του Δ/ντή Υπηρεσιών. 

η) Κάθε εργασίας σχετικής με την ενάσκηση των αρμοδιοτήτων του 
Δ/ντή Υπηρεσιών. 

θ) Οι δημόσιες σχέσεις της επιχείρησης. 


Άρθρο 1 


Άρθρο 5 


Περιπτώσεις προσλήψεων 

Η πρόσληψη προσωπικού με σύμβαση εργασίας Ιδιωτικού Δικαίου 
από την επιχείρηση επιτρέπεται:. 

α) Προς πλήρωση των δια του παρόντος Οργανισμού Εσωτερικής 
Υπηρεσίας (ΟΕΥ) προβλεπομένων θέσεων και 
β) Προς κάλυψη παροδικών αναγκών. 

Άρθρο 2 

Αντικείμενο Ο.Ε.Υ. 

1. Το πάσης φύσεως προσωπικό της επιχείρησης διέπεται από τον 
παρόντα Ο.Ε.Υ. Ειδικότερα ο Ο.Ε.Υ. καθορίζει την οργάνωση, τη σύν¬ 
θεση και την αρμοδιότητα των υπηρεσιών, τον αριθμό των θέσεων του 
πάσης φύσεως προσωπικού αναλόγως προς τις ανάγκες της επιχείρη¬ 
σης, την κατά τα μισθολογικά κλιμάκια κατανομή των θέσεων αυτών 
κατά ομάδα ειδικοτήτων και αναλόγως της βαθμίδος εκπαιδεύσεως, τις 
αποδοχές, τον τρόπο προσλήψεως και απολύσεως και το αρμόδιο προς 
τούτο όργανο (άρθρο 7 Ν. 1069/80) ως και κάθε άλλο θέμα σχετικό με 
την υπηρεσιακή κατάσταση του προσωπικού. 

2. Το κατά την προηγούμενη παράγραφο προσωπικό της επιχειρή- 
σεως συνδέεται μετ’ αυτής με σύμβαση εργασίας ιδιωτικού δικαίου. 

ΚΕΦΑΛΑΙΟ Β’ 

Οργάνωση - Σύνθεση - Αρμοδιότητες Υπηρεσιών 
Άρθρο 3 

Βασική διάρθρωση Υπηρεσιών 
Η υπηρεσία της επιχειρήσεως διαρθρούται ως κάτωθι: 
α) Δ/νση Υπηρεσιών 
β) Διοικητική Υπηρεσία 
γ) Οικονομική Υπηρεσία 
δ) Τεχνική Υπηρεσία 

Άρθρο 4 - 

Αρμοδιότητες διευθύνσεως Υπηρεσιών 

1. Τα καθήκοντα, τα δικαιώματα και οι αρμοδιότητες εν γένει της Δ/ 
νσεως Υπηρεσιών ορίζονται ως ακολούθως: 


Αρμοδιότητες Διοικητικής Υπηρεσίας 

1. Στην αρμοδιότητα της Διοικ. Υπηρεσίας ανάγονται τα κατωτέρω 

θέματα: · 

α) Η εν γένει υπηρεσιακή κατάσταση και απόλυση του προσωπικού, 
β) Η μελέτη της πολιτικής του προσωπικού, 
γ) Οι αποδοχές, χορήγηση επιδομάτων, οδοιπορικά έξοδα κ.λπ. του 
προσωπικού. 

δ) Η υπερωριακή απασχόληση και αμοιβή, υγειονομική περίθαλψη 
και νοσηλεία του προσωπικού. 

ε) Κάθε θέμα συναφές με την εν γένει υπηρεσιακή κατάσταση του 
προσωπικού. 

στ) Η διακίνηση της εισερχομένης αλληλογραφίας, 
ζ) Η διεκπεραίωση της εξερχομένης αλληλογραφίας, 
η) Η οργάνωση, ταξινόμιση, τήρηση κ.λπ. του γενικού αρχείου, 
θ) Η τήρηση των φακέλλων δικαστικών υποθέσεων της επιχείρησης, 
ι) Κάθε εργασία που ήθελε ανατεθεί σ’ αυτό από Δ/ντή υπηρεσιών και 
προϊστάμενο της υπηρεσίας. 

κ) Της Διοικητικής υπηρεσίας προΐσταται ο Προϊστάμενος της διοι¬ 
κητικής υπηρεσίας. 

Άρθρο 6 

Διάρθρωση - Αρμοδιότητες Οικονομικής Υπηρεσίας 

1) Την οικονομική υπηρεσία απαρτίζουν τα κάτωθι γραφεία: 
α) Γραφείο εξυπηρέτησης πελατών. 

. β) Γραφείο Λογιστηρίου, 
γ) Γραφείο Ταμείου. 

2. Της οικονομικής υπηρεσίας; προΐσταται ο προϊστάμενος λογιστη¬ 
ρίου. ' 

3. Στην αρμοδιότητα του γραφείου εξυπηρέτησης πελατών περιλαμ¬ 
βάνονται: 

α) Αποστολή των κάθε είδους λογαριασμών προς τους καταναλωτές 
της ΔΕΥΑΚ. 

β) Ενημέρωση του Ταμείου σχετικά με την αποστολή των λογαρια¬ 
σμών. 

γ) Αποδοχή ειδοποιήσεων σχετικών με βλάβες στα συστήματα 

ύδρευσης και αποχέτευσης και προώθησής τους προς το Τμήμα Λει¬ 
τουργίας και Συντήρησης. 

δ) Παραλαβή αιτήσεως για νέες συνδέσεις ή επεκτάσεις των συστη¬ 
μάτων ύδρευσης, αποχέτευσης και προώθησής τους προς τα αρμόδια 
γραφεία του Τομέα Τεχνικής Διαχείρισης. 

ε) Αποστολή απαντήσεως στις κάθε είδους αιτήσεις των καταναλω¬ 
τών της ΔΕΥΑΚ. 

στ) Γενική αρμοδιότητα για διευκόλυνση των καταναλωτών στις συ¬ 
ναλλαγές τους με την ΔΕΥΑΚ. 

ζ) Αποστολή ενημερωτική εντύπων προς τους καταναλωτές της 
ΔΕΥΑΚ. 

4. Στην αρμοδιότητα του Γραφείου Λογιστηρίου περιλαμβάνο¬ 
νται: 

α) Τήρηση όλων των απαιτουμένων από το εφαρμοζόμενο σύστημα 
λογιστικών βιβλίων και λογαριασμών για την παρακολούθηση της οι¬ 
κονομικής και του πάγιου κεφαλαίου της ΔΕΥΑΚ. 

β) Σύνταξη όλων των περιοδικά απαιτουμένων λογιστικών καταστά¬ 
σεων (π.χ. ισοζύγιο, ισολογισμοί, κ.λπ.) και αναφορών για την πληρο¬ 
φόρηση της διοίκησης και των καταναλωτών της ΔΕΥΑΚ σχετικά με 
τη διαχείριση και την οικονομική θέση της επιχείρησης. 

γ) Τήρηση του συστήματος οικονομικής κοστολόγησης των παρεχο- 
μένων υπηρεσιών. 

δ) Έκδοση των κάθε είδους λογαριασμών των καταναλωτών της 
ΔΕΥΑΚ. 

ε) Εκκαθάριση, έλεγχος και έκδοση των σχετικών ενταλμάτων πλη¬ 
ρωμής για τις κάθε είδους δαπάνες της ΔΕΥΑΚ. 

στ) Παρακολούθηση της εξέλιξης του οικονομικού προβλήματος της 
ΔΕΥΑΚ και ενημέρωση του Δ/ντή ΔΕΥΑΚ. 
ζ) Λήψη ενδείξεων υδρομετρητών. 

η) Προγραμματισμός και λειτουργία ηλεκτρονικού υπολογιστή για 
την εξυπηρέτηση των αναγκών όλων των επιχειρησιακών μονάδων της 
ΔΕΥΑΚ σύμφωνα με το εκάστοτε εφαρμοζόμενο σύστημα επεξεργασίας 
πληροφοριών. 

5. Στην αρμοδιότητα του γραφείου Ταμείου περιλαμβάνεται: 
α) Βεβαίωση και είσπραξη εσόδων 

β) Πληρωμές δαπανών 
γ) Τήρηση βιβλίων Ταμείου 

δ) Παρακολούθηση τραπεζικών λογ/κών καταθέσεων. 

Άρθρο 7 

Διάρθρωση - Αρμοδιότητες Τεχνικής Υπηρεσίας 

1. Την τεχνική υπηρεσία απαρτίζουν τα κάτωθι τμήματα: 

α) Τμήμα έργων, που αποτελείται από: 

αα) Γραφείο προγραμματισμού και υποστήριξης έργων. 

αβ) Γραφείο Μελετών και κατασκευών έργων. 

β) Τμήμα λειτουργίας και συντήρησης που περιλαμβάνει: 

βα) Γραφείο λειτουργίας και συντήρησης δικτύων. 

ββ) Γραφείο προμηθειών και αποθήκης. 

3. Στην αρμοδιότητα του Γραφείου προγραμματισμού και υποστήρι¬ 
ξης έργων περιλαμβάνονται: 

α) Προετοιμασία των βραχυπροθέσμων, μεσοπροθέσμων και μακρο¬ 
προθέσμων κατασκευαστικών προγραμμάτων της ΔΕΥΑΚ και σύνταξη 
τεχνοοικονομικών μελετών. 

β) Παρακολούθηση της υλοποίησης των διαφόρων επενδυτικών προ¬ 
γραμμάτων και καθορισμός των τεχνικών προδιαγραφών που θα χρησι¬ 
μοποιηθούν στη μελέτη, στην κατασκευή και λειτουργία των έργων. Συ¬ 
νεχής ενημέρωση και βελτίωσή τους. 

γ) Ετοιμασία οικονομικών εκτιμήσεων, κοστολογήσεων και επικαι- 
ροποίηση προϋπολογισμών για τα διάφορα επενδυτικά προγράμματα 
της ΔΕΥΑΚ την λειτουργία των δικτύων και την κατασκευή έργων. 

δ) Παρακολούθηση της εφαρμογής των παραπάνω εκτιμήσεων και 
συνεχής βελτίωσή των. 

ε) Έλεγχος των οικονομικών μεγεθών που προτείνονται από τις διά¬ 
φορες μελέτες. 

στ) Εισήγηση στο Δ/ντή της ΔΕΥΑΚ περί του τρόπου δημοπράτησης 
σύνταξης των συμβατικών τευχών για τις διάφορες μελέτες και έργα, 
ζ) Διενέργεια διαγωνισμού για μελέτες και κατασκευές, 
η) Προετοιμασία και παρακολούθηση των χρονοδιαγραμμάτων κα¬ 
τασκευής των διαφόρων έργων. 

4) Στην αρμοδιότητα του γραφείου Μελετών και κατασκευών περι¬ 
λαμβάνονται: 


α) Σύνταξη μελετών από το προσωπικό του γραφείου. 

β) Επίβλεψη των εκτελουμένων μελετών και έλεγχος της εφαρμογής 
των σχετικών προδιαγραφών και χρονοδιαγραμμάτων. 

γ) Εισήγηση στο Δ/ντή της ΔΕΥΑΚ σχετικά με την έγκριση μελέτης. 

δ) Επίβλεψη των εργασιών που εκτελούνται από την ΔΕΥΑΚ ή από 
εργολάβους. Έλεγχος της εφαρμογής επιθυμητών προδιαγραφών και 
χρονοδιαγράμματα όπως προτάθηκαν από τις σχετικές μελέτες. 

ε) Συντονισμός με έργα που εκτελούνται από άλλους φορείς (...Δημό¬ 
σιο επιχειρήσεις κοινής ωφέλειας κ.λπ.). 

στ) Εισήγηση στο Δ/ντή της ΔΕΥΑΚ σχετικά με την προσωρινή και 
οριστική παραλαβή των έργων. 

ζ) Εντολές πληρωμής των μελετητών και εργολάβων προς το Λογι¬ 
στήριο. 

η) Ενημέρωση του Γραφείου προγραμματισμού και υποστήριξης έρ¬ 
γων για αναθεώρηση προδιαγραφών και εκτιμήσεων κόστους όπως επί¬ 
σης και σχετικά με την πρόοδο υλοποίησης των διαφόρων επενδυτικών 
προγραμμάτων. 

5) Στην αρμοδιότητα του Γραφείου λειτουργίας και συντήρησης των 
δικτύων ύδρευσης-αποχέτευσης ανάλογα με τις τοπικές και χρονικές 
συνθήκες (εγκρίνεται από τον Δ/ντή). 

β) Η εκτέλεση εργασιών συντήρησης και η λειτουργία των δικτύων 
ύδρευσης-αποχέτευσης σύμφωνα με το πρόγραμμα. 

γ) Η επίλυση προβλημάτων και επισκευή βλαβών που εμφανίζονται 
κατά τη λειτουργία των δικτύων. 

δ) Η κατασκευή μικρών έργων απαραιτήτων για την καλύτερη εξυ¬ 
πηρέτηση των δημοτών. 

ε) Η κατασκευή των συνδέσεων. 

στ) Η εισήγηση για αγορά νέων Υλικών στον Δ/ντή της επιχείρησης. 

ζ) Η τήρηση λεπτομερούς αρχείου εργασιών συντήρησης, επισκευών, 
κατασκευών. 

η) Η τήρηση αρχείου λειτουργικών και οικονομικών στοιχείων από 
τις εργασίες λειτουργίας συντήρησης και κατασκευής δικτύων (στοιχεία 
κοστολόγησης). 

θ) Εκπόνηση προγράμματος ποσοτήτων των διαφόρων υλικών απο¬ 
θήκης. 

ι) Πληροφόρηση των υπολοίπων υπηρεσιών της επιχείρησης όποτε 
απαιτείται. 

7) Στην αρμοδιότητα του γραφείου προμηθειών και αποθήκης περι¬ 
λαμβάνονται: 

α) Συγκέντρωση παραγγελιών για αγορές εξοπλισμού και υλικών 
όλων των τμημάτων. 

β) Συνεννοήσεις με τους προμηθευτές για την εκτέλεση των παραγγε¬ 
λιών. 

γ) Παραλαβή παραγγελθέντων υλικών και μηχανημάτων. 

δ) Αποθήκευση παραληφθέντων. 

ε) Έλεγχος αποθηκευμένων ποσοτήτων σύμφωνα με τα προγράμ¬ 
ματα αποθήκης. 

στ) Τήρηση αρχείου αγορών, προμηθευτών. 

ζ) Τήρηση βιβλίων αποθήκης. 

η) Πληροφόρηση των τμημάτων της επιχείρησης για τυχόν νέες αγο¬ 
ρές. 


ΚΕΦΑΛΑΙΟ Γ 

Θέσεις - Κατάταξη θέσεων κατά μισθολογικά 
κλιμάκια - αποδοχές 

Άρθρο 8 

Θέσεις προσωπικού κατά κλάδους, κατηγορίες και ειδικότητες και 
κατάταξη αυτού κατά μισθολογικά κλιμάκια. 

1. Ο αριθμός των θέσεων των πάσης φύσεως προσωπικού της επιχεί¬ 
ρησης και κατά τις ανάγκες αυτής καθορίζεται ως εξής: 

Α' Κλάδος γενικών θέσεων 2 

Κατ. στελ. γεν. θέσεων Θέσεις Κλάδος Μισθολογιχά 

Κλιμάκια 

Εισάγω- Καταλη- 





γικό 

κτικό 

α) Δ/ντής υπηρεσιών 

1 

ΑΤ 

16ο 

Ιο 

β) Προϊστ/νος διοικ. υπηρ. 

1 

ΑΤ 

16ο 

Ιο 

Β' Κλάδος τεχνικών 4 



α) Κατ. τεχν. μηχ. ή υπομηχ. 

1 

ΑΡ 

16ο 

2ο 

β) Τεχν. υδραυλ. 

2 

ΜΕ1 

26ο 

11ο 

γ) Υδρονομέας 

1 

ΜΕ1 

26ο 

11ο 

Γ' Κλάδος διοικ. 

οικ. 4 



Δακτυλογράφο-Γ ραμματέα 

1 

ΜΕ1 

24ο 

9ο 

Λογιστής 

1 

ΑΡ1 

19ο 

3ο 

Ταμίας-Εισπράκτορας 

1 

ΜΕ1 

24ο 

9ο 

Καταμετρητής 

1 

ΜΕ1 

26ο 

11ο 


Γ' Κλάδος διοικ. οικ. 4 


Δ' Κλάδος μισθωτών γεν. υπηρεσιών 3 
Οδηγός οχημ. 1 ΜΕ1 26ο 11ο 

Εργάτες 2 ΣΕ1 28ο 16ο 

Άρθρο 9 

Μισθοδοσία προσωπικού (τακτικού - έκτακτου) 

1. Μισθοδοσία. Όλο το προσωπικό τακτικό των εργαζομένων στη 
ΔΕΤΑΚ θα πληρώνεται σύμφωνα με την ισχύουσα κάθε έτος συλλογική 
σύμβαση εργασίας και όπως αυτό θα διαμορφώνεται κάθε φορά. 

Σε καμμία περίπτωση δεν μπορεί να υπάρξει μείωση των αποδοχών 
των εργαζομένων που ισχύουν σήμερα. 

2. Οι αποδοχές του έκτακτου προσωπικού καθορίζονται με την κλα¬ 
δική συλλογική σύμβαση εργασίας που ισχύει , κάθε φορά. 

3. Στο Γραμματέα συνεδριάσεων του Δ.Σ. και σύμφωνα με το Ν. 

1069/80. 

Άρθρο 10 

Κοινωνική πρόνοια - Επιδόματα 

1. Το προσωπικό της ΔΕΤΑ Καμποχώρων αμοίβεται με μηνιαίο μι¬ 
σθό που καταβάλλεται τμηματικά την πρώτη και δέκατη έκτη μέρα 
κάθε ημερολογιακού μήνα. 

2. Ο εργαζόμενος δικαιούται μισθό από την ημέρα πραγματικής ανά¬ 
ληψης υπηρεσίας. 

3. Τα δώρα Χριστουγέννων, Πάσχα και το επίδομα ετήσιας άδειας 
υπολογίζεται με βάση το σύνολο των αποδοχών. 

4. Στο τακτικό και δόκιμο προσωπικό του Δήμου Καμποχώρων και 
της ΔΕΤΑ Καμποχώρων και για ποσότητα νερού μέχρι 15 Μ3 το τρί¬ 
μηνο θα καταλογίζεται για πληρωμή το πάγιο τέλος της ύδρευσης. 

5. Το διοικητικό Συμβούλιο της επιχείρησης ορίζει εκάστοτε με από¬ 
φασή του και μετά πρόταση της Δ/νσεως τις καταβαλλόμενες αποζημι¬ 
ώσεις και οδοιπορικά έξοδα για εκτέλεση υπηρεσίας εκτός της έδρας της 
επιχείρησης κατά τα ισχύοντα στους δημοτικούς υπαλλήλους. 

6. Το Διοικητικό συμβούλιο της επιχείρησης μπορεί με απόφασή του: 

α) Να προσαυξάνει το βασικό μισθό των μισθωτών της επιχείρησης 

ως ακολούθως: 

αα) διευθυντού υπηρεσιών και των προϊσταμένων υπηρεσιών και 
τμημάτων σε ποσοστό μέχρι 10%. 

αβ) του λοιπού προσωπικού μέχρι 5%. 

β) Να χορηγεί επίδομα διαχειριστικών λαθών στον ταμία - εισπρά- 
κτορα που διαχειρίζονται χρήματα σε ποσοστό μέχρι 10% επί του βασι¬ 
κού μισθού. 

γ) Να χορηγεί στο Δ/ντή ΐπηρεσιών και στους προϊσταμένους των 
υπηρεσιών επίδομα θέσης σε ποσοστό μέχρι 20% επί του βασικού τους 
μισθού. 

δ) Να χορηγεί στους εργατοτεχνίτες που εργάζονται χειρονακτικά 
στα δίκτυα ύδρευσης και αποχέτευσης εκτός γραφείου και για όσο χρόνο 
εργάζονται σ’ αυτά, επίδομα ανθυγιεινής εργασίας σε ποσοστό μέχρι 
15% επί του βασικού τους μισθού. 

7. Τα τεχνικά επιδόματα που τυχόν χορηγούνται στους αντίστοιχους 


τεχνικούς των ΟΤΑ καταβάλλονται και στο αντίστοιχο τεχνικό προσω¬ 
πικό της επιχείρησης. 

8. Για εξαιρετικές πράξεις περί την εκτέλεση της υπηρεσίας και εξαι¬ 
ρετική απόδοση δύναται με απόφαση του Διοικητικού Συμβουλίου στο 
προσωπικό ηθικές αμοιβές ως εξής: 
α. Ευαρέσκεια 

β. Γραπτός έπαινος ανακοινούμενος και στο υπόλοιπο προσω¬ 
πικό. 

ΚΕΦΑΛΑΙΟ Δ' 

Τρόπος πρόσληψης προσωπικού προς πλήρωση θέσεων 
ΤΜΗΜΑΆ 
Υπηρεσιακή Κατάσταση 
Άρθρο II 

Διαδικασία πληρώσεως θέσεων 

1. Η πλήρωση των κενών και κενούμενων θέσεων ενεργείται ύστερα 
από απόφαση του Διοικητικού Συμβουλίου της επιχείρησης κρίνοντας 
για την ανάγκη πληρώσεως αυτών. 

2. Η πρόσληψη του προσωπικού αορίστου ή ορισμένου χρόνου προς 
πλήρωση των ανωτέρω θέσεων και η υπηρεσιακή κατάσταση των προσ¬ 
λαμβανόμενων διέπεται από τις διατάξεις του παρόντος Κεφαλαίου. 

ΤΜΗΜΑ Β’ 

Προϋποθέσεις και διαδικασία προσλήψεως 
Άρθρο 12 

Προσόντα προσλήψεως 

1. Για την πλήρωση των θέσεων του άρθρου 8 του παρόντος απαι¬ 
τούνται τα εκάστοτε για τους μονίμους Δημοτικούς Υπαλλήλους προ- 
βλεπόμενα γενικά προσόντα διορισμού πλην του ανωτάτου και κατωτά- 
του ορίου ηλικίας που ορίζεται από 21-45 και εν ελλείψει υποψηφίων με 
το όριο τούτο ορίζεται μέχρι 55. 

2. Τα ειδικά και ιδιαίτερα προσόντα του ανωτέρω προσωπικού ορίζο¬ 
νται ως ακολούθως: 

Α’ Κλάδου στελεχών Γενικών θέσεων. 

Διευθυντού Υπηρεσιών. 

Ειδικά προσόντα. 

Πτυχίο (ή δίπλωμα) Ανωτάτης σχολής του εσωτερικού ή εξωτερικού 
με αναγνωρισμένο πτυχίο ή δίπλωμα από το Ελληνικό δημόσιο) με μια 
από τις ακόλουθες ειδικότητες: 

Πολιτικός μηχανικός 
Υγειονολόγος Μηχανικός 
Μηχανολόγος ηλεκτρολόγος 
Χημικός Μηχανικός 
Οικονομολόγος 
Ιδιαίτερα προσόντα: 

α) Μεταπτυχιακές σπουδές σε θέματα υδρεύσεως αποχετεύσεως και 
προστασίας του υδάτινου περιβάλλοντος ή προκειμένου περί του οικονο¬ 
μολόγου σε θέματα οικονομικού σχεδιασμού ή διοικήσεως επιχειρήσεων 
ή διοικήσεως ΟΤΑ ή εκτιμήσεως επενδύσεων. 

β) Η αποδεικνυομένη πολυετής υπηρεσία στη διαχείρηση συστημά¬ 
των υδρεύσεως αποχετεύσεως. 

γ) Η αποδεικνυομένη εμπειρία σε κατασκευή η επίβλεψη υδραυλικών 
έργων προκειμένου περί οικονομολόγου ή αποδεικνυομένη πολυετής 
προϋπηρεσία σε υπεύθυνη διοικητική θέση Ιδιωτικής επιχείρησης η δη¬ 
μοσίας επιχειρήσεως ή δημόσιου οργανισμού ή ΟΤΑ. 

δ) Να γνωρίζει καλώς μία από τις γλώσσες Αγγικής Γαλλικής ή Γερ- 

μανικής. .. 

Προϊστάμενος Διοικητικών Υπηρεσιών. 

Ειδικά προσόντα, 

Πτυχιούχος Ανωτάτης σχολής εσωτερικού ή εξωτερικού (με ανεγνω- 
ρισμένο πτυχίο από το Ελληνικό δημόσιο). 

Ιδιαίτερα προσόντα 

α) Μεταπτυχιακές σπουδές σε θέματα οικονομικού σχεδιασμού, ή 
διοίκησης επιχειρήσεων ή διοικήσεως ΌΤΑ ή εκτιμήσεως επενδύ¬ 
σεων. 

β. Αποδεικνυομένη πολυετής προϋπηρεσία σε υπεύθυνη διοικητική 
θέση ιδιωτικής ή δημοσίας επιχειρήσεως ή ΟΤΑ. 

γ. Να γνωρίζει καλώς μία από τις γλώσσες Αγγλικής Γαλλικής Γερ¬ 
μανικής Προϊστάμενος Οικονομικής υπηρεσίας - Λογιστής. 

Α. Πτυχίο ανωτέρας οικονομικής σχολής του εσωτερικού ή εξωτερι¬ 
κού (με ανεγνωρισμένο πτυχίο από το ελληνικό δημόσιο). 

β. δετής, το ελάχιστο εμπειρία σε τήρηση λογιστικών βιβλίων Δ' κα¬ 
τηγορίας και σε διπλογραφικό λογιστικό σύστημα. 

γ. 2ετής, το ελάχιστο προϋπηρεσίας σε υπεύθυνη θέση λογιστηρίου. 
Ιδιαίτερα προσόντα: 

α. Εμπειρία σε θέματα ανάλυσης και εφαρμογής μηχανογραφημένων 
λογιστικών συστημάτων. 

β. Γνώση μιας ξένης γλώσσας. 

Β. Κλάδου Τεχνικών 

Τεχνολόγων Μηχανικών ή Υπομηχανικών 
Ειδικά προσόντα: 

Πτυχίο ανωτέρας σχολής του Εσωτερικού ή εξωτερικού (με αναγνω¬ 
ρισμένο πτυχίο από το Ελληνικό Δημόσιο) ή πτυχίο τεχνολόγου μηχανι¬ 
κού ΤΕΙ στην ειδικότητα που προβλέπεται στις αντίστοιχες θέσεις δηλ. 
Μηχανολόγος Ηλεκτρολόγος. 

Ιδιαίτερα προσόντα: 

Προϋπηρεσία τουλάχιστο 3 ετών 

Υδραυλικός 

Ειδικά προσόντα: 

Πενταετή άσκηση του επαγγέλματος του υδραυλικού. 

Τεχνίτης υδραυλικών συσκευών και σιδηρουργός ηλεκτροσυγκολη- 

τ ής· 

Ειδικά προσόντα: 

Εμπειρία σε παρόμοιες εργασίες. 

Υδρονομείς 
Ειδικά προσόντα: 

Ενδεικτικό Γ' τάξεως εξαταξίου Γυμνασίου ή πτυχίο αναγνωρισμένο, 
κατωτέρας τεχνικής ή σχολής μαθητείας του Υπουργείου Εργ. κτλ. ή 
αποδεικνυομένη εμπειρία στην οικεία ειδικότητα. 

Γ Κλάδου Διοικητικών - Οικονομικών. 

Ειδικά, προσόντα: 

α. Απολυτήριό Λυκείου ή εξαταξίου Γυμνασίου, 
β. Άριστη γνώση δακτυλογραφίας. 

Γραμματείς δακτυλογράφοι 
Ταμίας εισπράκτορας 

Απόφοιτος επαγγελματικού Λυκείου τμήματος υπαλλήλων λογιστη¬ 
ρίου ή αποφ. Γενικού Λυκείου ή εξαταξίου Γυμνασίου. 

Καταμετρητής 
Ειδικά προσόντα 

Απολυτήριο τριταξίου Γυμνασίου ή σχετική προϋπηρεσία σε αντί¬ 
στοιχη θέση του δήμου. 

Οδηγός αυτοκινήτου. 

Ειδικά προσόντα: 

Άδεια ικανότητας οδηγού αντιστοίχου κατηγορίας οχήματος κατά 
τις κείμενες διατάξεις: 
εργάτες 

ειδικά προσόντα: 

Απολυτήριο Δημοτικού Σχολείου και ελλείψει υποψηφίων με το προ¬ 
σόν αυτό, ανάγνωση και γραφή. 

3. Σε περίπτωση έλλειψης υποψηφίων με τα ιδιαίτερα προσόντα αρ- 
κούν τα ειδικά προσόντα. 

Άρθρο 13 

Τρόπος πρόσληψης προσωπικού 

Γ. Το προσωπικό της ΔΕΥΑΚ προσλαμβάνεται με επιλογή από το 
Διοικητικό Συμβούλιο ή από επιτροπή η οποία συγκροτείται με από¬ 
φαση του Διοικητικού Συμβουλίου. 

Οι προσλήψεις γίνονται υποχρεωτικά κατά τη σειρά του πίνακα των 
επιτυχόντων. 

2. Ως κριτήρια επιλογής υποψηφίων θεωρούνται τα ειδικά και ιδιαί¬ 
τερα προσόντα που προβλέπονται στο άρθρο 12 του παρόντος. 

Άρθρο 14 

Διαδικασία προσλήψεως 

1. Η προκήρυξη των θέσεων δημοσιεύεται υποχρεωτικά στις τοπικές 


εφημερίδες του Νομού Χίου ημερήσιας, κυκλοφορίας. 

Οι υποψήφιοι εντός 15 ημερών από την ημερομηνία της δημοσίευσης 
της προκήρυξης υποβάλλουν στην ΔΕΥΑΚ αίτηση στην οποία επισυνά¬ 
πτουν όλα τα απαιτούμενα δικαιολογητικά. 

2. Με απόφαση του ΔΣ της ΔΕΥΑΚ καθορίζονται το περιεχόμενο της 
προκήρυξης των θέσεων, ο τύπος της αίτησης και τα απαιτούμενα δι- 
καιολογητικά που θα υποβάλλουν οι υποψήφιοι, το προσωπικό της 
ΔΕΥΑΚ που θα είναι αρμόδιο για την χορήγηση την παραλαβή και την 
ταξινόμηση των αιτήσεων. 

Άρθρο 15 
Πράξη προσλήψεως 

Με απόφαση του προέδρου του Δ.Σ. της ΔΕΥΑΚ διορίζονται οι επιτυ- 
χόντες υποψήφιοι, η θέση την οποία καταλαμβάνουν οι αποδοχές τους 
σύμφωνα με το άρθρο 10 του παρόντος ΟΕΥ, και η ημερομηνία κατά 
την οποία πρέπει να παρουσιαστούν για την ανάληψη της εργασίας τους. 
Η απόφαση κοινοποιείται στους επιτυχόντες υποψηφίους με συστημένη 
ταχυδρομική επιστολή. 

Άρθρο 16 

Ανάκληση προσλήψεως 

Η απόφαση προσλήψεως ανακαλείται αν ο προσληφθείς δεν αποδέχε¬ 
ται αυτή είτε ρητώς είτε σιωπηρώς με το να μην παρουσιασθεί στην ερ¬ 
γασία του κατά την προκαθορισμένη ημερομηνία. 

Άρθρο 17 

Δοκιμαστική Υπηρεσία 

1. Ο προσλαμβανόμενος διανύει ετήσια δοκιμαστική υπηρεσία κατά 
την διάρκεια της οποίας δύναται να απολυθεί με αιτιολογημένη από¬ 
φαση του Δ.Σ. για λόγους αναγομένους στην υπηρεσία του. 

2. Εντός μηνάς από της συμπληρώσεως της δοκιμαστικής υπηρεσίας 
το ΔΣ υποχρεούται να αποφανθεί αν ο προσληφθείς είναι κατάλληλος 
προς συνέχιση της παροχής των υπηρεσιών του, 

3. Ο κατά τας ανωτέρω 1 και 2 παραγράφους κριθείς απολυτέος ή 
ακατάλληλος προς συνέχιση της παροχής των υπηρεσιών του απολύεται 
υποχρεωτικά. 

ΤΜΗΜΑ Γ' 

Υποχρεώσεις δικαιώματα 

Άρθρο 18 

Καθήκοντα - περιορισμοί - αστική ευθύνη ' 

1. Οι εκάστοτε ισχύουσες διατάξεις για τα θεμελιώδη καθήκοντα 
τους περιορισμούς και της αστικής ευθύνης των Δημοτικών Διοικητι¬ 
κών υπαλλήλων εφαρμόζονται αναλόγως και στο προσωπικό του παρό¬ 
ντος Κεφαλαίου εξαιρέσει περί εντοπιότητος διατάξεων. 

2. Αν η μερική απασχόληση του προσωπικού δεν υπερβαίνει τις τρεις 
ώρες την ημέρα επιτρέπεται σ’ αυτό η κατοχή και δεύτερης θέσεως. 

3. Οι διατάξεις του Ν. 1264/82 για τον εκδημοκρατισμό του συνδι¬ 
καλιστικού κινήματος και την κατοχύρωση των συνδικαλιστικών ελευ¬ 
θεριών των εργαζομένων «όπως αυτές εκάστοτε τροποποιούμενες και 
συμπληρούμενες ισχύουν εφαρμόζονται και επί του προσωπικού της επι- 
χειρήσεως. 

Άρθρο 19 

1 .Ή υπερωριακή απασχόληση επιτρέπεται προς αντιμετώπιση εκτά¬ 
κτων και επειγουσών αναγκών, εφαρμοζομένων των εκάστοτε ισχυου- 
σών διατάξεων της εργατικής Νομοθεσίας. 

2. Η υπερωριακή απασχόληση αποφασίζεται με αιτιολογημένη από¬ 
φαση του Δ.Σ. 

Άρθρο 20 

Μισθολογική προαγωγή προσωπικού 
1. Οι μισθολογικές προαγωγές ενεργούνται εκάστοτε μόνο κατά ένα 
μισθολογικό κλιμάκιο μέχρι του ανωτάτου μισθολογικού κλιμακίου της 
ειδικότητας του μισθωτού. 



1099 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Οι πάσης φύσεως μισθολογικές προαγωγές του προσωπικού (μι- 
σθολογική προαγωγή, χορήγηση επιδομάτων κ.τ.λ. ενεργούνται 
ύστερα από απόφαση του Προέδρου του Διοικητικού συμβουλίου και 
έπειτα από σχετική έγγραφη εισήγηση του Δ/ντού Υπηρεσιών της Επι- 
χειρήσεως. 

3. Ουδεμία μισθολογική προαγωγή ενέργείται αν στον ατομικό φά- 
κελλο του μισθωτού δεν υπάρχουν τα για κάθε κλάδο κατηγορία και ει¬ 
δικότητα απαιτούμενα δικαιολογητικά αποδεικτικά, των τυπικών προ¬ 
σόντων αυτού. 

4. Οι μισθολογικές προαγωγές ανακοινώνονται από τη Διοικητική 
υπηρεσία εγγράφως. 

Άρθρο 21 

Κωλύματα παροχής εργασίας 

1. Αποδοχές δεν οφείλονται στον προσληφθέντα για παρασχεθείσα 
υπηρεσία καθόλου ή εν μέρει από υπαιτιότητά του. 

2. Ο προσληφθείς διατηρεί την αξίωση για αποδοχές αν κωλύεται να 
εργαστεί ένεκα σπουδαίου λόγου κατά τα ισχύοντα στην εργατική νομο¬ 
θεσία. 

3. Οποιοδήποτε ποσόν το οποίο ο προσληφθείς δικαιούται να λάβει 
διαρκούντος του κωλύματος λόγω υποχρεωτικής εκ του νόμου ασφαλί- 
σεως εκπίπτεται εκ των οφειλουμένων αποδοχών. 

Άρθρο 22 

Αναγγελία κωλύματος 

1. Ο προσληφθείς υποχρεούται να αναγγείλει αμελλητί στην υπηρε¬ 
σία του κάθε κώλυμα προς παροχή εργασίας. 

2. Αν το κώλυμμα συνίσταται σε κάθε νόσο αυτού υποχρεούται να 
προσκομίσει στην υπηρεσία βεβαίωση ιατρού κ.τ.λ. του οικείου ασφαλι¬ 
στικού οργανισμού κατά τις περί τούτου κείμενες διατάξεις στην οποία 
θα πιστοποιείται η ανικανότητα προς εργασία ως και η πιθανή διάρκεια 
αυτής. 

3. Οσάκις κατά τις κείμενες διατάξεις δεν οφείλονται αποδοχές η πε¬ 
ρικοπή αυτών ενεργείται με πράξη του εντεταλμένου για την εκκαθά¬ 
ριση και πληρωμή των δαπανών ειδοποιουμένων προς τούτο από τον 
προϊστάμενο της υπηρεσίας, ανακοινούται δε επί αποδείξει και στον εν¬ 
διαφερόμενο. 

Άρθρο 23 

Άδειες (κανονική, άνευ αποδοχών, εκπαιδευτική, κυήσεως) 
Χρόνος εργασίας 

1. Για τις άδειες (κανονική, άνευ αποδοχών, εκπαιδευτική, κυήσεως) 
και τον χρόνο εργασίας ισχύουν οι διατάξεις της εργατικής νομοθεσίας. 
Οι ώρες ενάρξεως και λήξεως της εργασίας του εργατοτεχνικού προσω¬ 
πικού ορίζονται αναλόγως των συνθηκών και του τόπου απασχολήσεως 
από τον Διευθυντή των υπηρεσιών τηρουμένων των διατάξεων της ερ¬ 
γατικής νομοθεσίας. 

2. Ο Διευθυντής υπηρεσιών καθορίζει την εποχή χορήγησης της 
άδειας και τη σειρά προτεραιότητας των δικαιούμενων και εντός των 
χρονικών ορίων που ορίζει η εργατική νομοθεσία. 

Οι κανονικές άδειες είναι υποχρεωτικές για το προσωπικό. 

3. το ωράριο εργασίας του προσωπικού γραφείου ορίζεται με το αντί¬ 
στοιχο του προσωπικού Γραφείων του Δήμου Καμποχώρων. 

ΤΜΗΜΑ Δ’ 

Μεταβολές 

Άρθρο 24 
Τοποθέτηση 

Η τοποθέτηση του προσωπικού στις προς πλήρωση θέσεις ενεργείται 
με απόφαση του προέδρου του Δ.Σ. της επιχειρήσεως. 

Άρθρο 25 

Απόσπαση 

Απόσπαση του προσωπικού επιτρέπεται μόνο προς κάλυψη εξαιρετι¬ 
κής υπηρεσιακής ανάγκης για 1 το πολύ εξάμηνο αποκλεισμένης της 
επαναλήψεως προ της παρόδου ενός έτους. Ή απόσπαση ενεργείται με 
απόφαση του Διευθυντού Υπηρεσιών. Ο αποσπώμενος λαμβάνει τις 


αποδοχές της θέσεως στην οποία αποσπάται αν αυτές είναι ίσες ή ανώ¬ 
τερες από εκείνες της θέσεως από την οποία αποσπάται. 

Άρθρο 26 

Μετακίνηση 

Απλή μετακίνηση του προσωπικού σε άλλη θέση που απαιτούνται τα 
αυτά προσόντα γίνεται με απόφαση του προϊσταμένου της αρμόδιας 
υπηρεσίας. 

Άρθρο 27 
Μετάταξη 

1. Η Μεταβολή του κλάδου ή της κατηγορίας ή της ειδικότητας που 
ανήκει ο μισθωτός (μετάταξη) γίνεται από το Δ.Σ. της επιχείρησης 
ύστερα από αίτηση του ενδιαφερομένου εφ’ όσον υπάρχει κενή θέση και ο 
μετατασσόμενος έχει τα προσόντα για την κάλυψη της θέσης στην οποία 
μετατάσσεται. 

2. Ο μετατασσόμενος κατατάσσεται στο αντίστοιχο εισαγωγικό μι- 
σθολογικό κλιμάκιο του κλάδου κατηγορίας και ειδικότητας που μετα¬ 
τάσσεται τίθεται δε κατά την αρχαιότητα μετά τους κατά τον χρόνο 
τούτο υπηρετούντας στο αυτό μισθολογικό κλιμάκιο. 

Άρθρο 28 

Ατομικοί φάκελλοι - εκθέσεις προσωπικού 

1. Δια κάθε προσλαμβανόμενο μισθωτό τηρείται ίδιος φάκελλος που 
περιλαμβάνει όλα τα αναγκαία στοιχεία τα οποία αφορούν στην εν γένει 
υπηρεσιακή κατάσταση αυτού και τις εκθέσεις ουσιαστικών προσόντων. 

2. Δια το περιεχόμενο των ατομικών φακέλλων και της τηρήσεως 
αυτών ως και για τον τύπο και το περιεχόμενο των θέσεων ουσιαστικών 
και οι αρμόδιοι προς σύνταξη αυτών εφαρμόζονται ανάλογα οι κατω¬ 
τέρω διατάξεις του Υπουργού Προεδρίας Κυβερνήσεως. 

α. Σ 42/1/15285/16.9.80 ΦΕΚ Β’ 975/29.9.80 «περί τηρή¬ 
σεως ατομικών φακέλλων για το με σύμβαση εργασίας ιδιωτικού δι¬ 
καίου ειδικό επιστημονικό, τεχνικό και βοηθητικό προσωπικού του Δη¬ 
μοσίου των ΟΤΑ και των λοιπών Ν.Π.Δ.Δ. και 

β. Σ. 42/15286/16.9.80 ΦΕΚ Β' 1012/6'ΐ0.80 «περί των εκθέ¬ 
σεων ουσιαστικών προσόντων του επί συμβάσει εργασίας ειδικού επι¬ 
στημονικό, τεχνικού και βοηθητικού προσωπικού του Δημοσίου, των 
ΟΤΑ και των λοιπών νομικών προσώπων .Δημοσίου Δικαίου». 

ΤΜΗΜΑ Ε’ 

Λύση των συμβάσεων εργασίας 
Άρθρο 29 

Περιπτώσεις λύσεως της συμβάσεως εργασίας 

1. Οι προσλαμβανόμενοι κατά τις διατάξεις του παρόντος Οργανι¬ 
σμού απολύονται και οι συμβάσεις τους καταγγγέλονται σύμφωνα με 
τις αντίστοιχες διατάξεις της εργατικής νομοθεσίας. 

2. Η απόλυση ενεργείται με απόφαση του προέδρου του Διοικητικού 
Συμβουλίου ή του εξουσιοδοτημένου από αυτόν οργάνου της επιχειρή- 
σεως. 

ΚΕΦΑΛΑΙΟ Ε’ 

Προσωπικό προς κάλυψη παροδικών αναγκών 
Άρθρο 30 

Πρόσληψη - Υπηρεσιακή Κατάσταση 

1. Από την επιχείρηση δύναται να προσλαμβάνεται προσωπικό με 
σύμβαση Ιδιωτικού Δικαίου, για την αντιμετώπιση κατεπειγουσών 
υπηρεσιακών αναγκών εμφανιζομένων στις περιπτώσεις. 

α. Κενώσεις θέσεων και μέχρι πληρώσεως αυτών εφόσον έχει κινηθεί 
η νόμιμη διαδικασία για την πλήρωσή τους. 

β. Απουσίας τακτικού προσωπικού λόγω αδειών (κανονικών, κυή¬ 
σεως και τοκετού, αδικαιολογήτου απουσίας κτλ.) και για το αντίστοιχο 
χρονικό διάστημα. 

γ. Καλύψεως εποχιακών ή άλλων περιοδικών αναγκών που δεν 
εμπίπτουν στις με στοιχεία α και β περιπτώσεις και μέχρι 5 μήνες κατ’ 
ανώτατο όριο το χρόνο. 

2. Η πρόσληψη γίνεται με απόφαση του προέδρου του διοικητικού 
Συμβουλίου. Η επιλογή γίνεται ελεύθερα κατά την κρίση του προέδρου 
του διοικητικού συμβουλίου χωρίς διαδικασία. Η σύμβαση εργασίας λο¬ 
γίζεται καταρτισθείσα από της αναλήψεως υπηρεσίας και λύεται αυτοδί¬ 
καια όταν λήξει ο χρόνος διάρκειας της χωρίς καταβολή αποζημίωσης. 

Για την αυτοδίκαια λύση της σύμβασης εργασίας εκδίδεται διαπι- 
στωτική πράξη από το αρμόδιο για την πρόσληψη όργανο. 

3. Η σύμβαση εργασίας του έκτακτου προσωπικού ορίζει και την 
ημερομηνία λήξης της. Σε περίπτωση που προσλαμβάνεται έκτακτο 
προσωπικό για την κατασκευή εξυπηρέτηση ορισμένου έργου, η εργα¬ 
τική σύμβαση είναι ορισμένου έργου και λήγει αυτοδίκαια με την περί¬ 
πτωση του έργου. 

ΚΕΦΑΛΑΙΟ ΣΤ' 

Μεταβατικές διατάξεις 
Άρθρο 31 

Ένταξη υπηρετούντος προσωπικού στο Δήμο Καμποχώρων 

Το προσωπικό που υπηρετεί με σχέσει εργασίας Ιδιωτικού Δικαίου 
στο Δήμο Καμποχώρων και το οποίο απασχολείται σε υπηρεσίες υδρεύ- 
σεως και αποχετεύσεως καθίσταται προσωπικό της παρούσης επιχειρή- 
σεως με την ίδια σχέση που υπηρετεί και καταλαμβάνει αντιστοίχους θέ¬ 
σεις από τις προβλεπόμενες από τον παρόντα Ο.Ε.Υ. 

Άρθρο 32 

Μετάταξη υπηρετούντος μονίμου προσωπικού στο Δήμο Καμποχώ¬ 
ρων 

Το τακτικό διαβαθμισμένο προσωπικό του Δήμου Καμποχώρων που 
υπηρετεί σε υπηρεσίες υδρεύσεως και αποχετεύσεως, δύναται με αίτησή 
του και ύστερα από απόφαση του παρά τη Νομαρχία υπηρεσιακού συμ¬ 
βουλίου να μετατάσσεται με τις θέσεις που κατέχει στην επιχείρηση, διε¬ 
πόμενο ως προς όλες τις υπηρεσιακές του μεταβολές και δικαιώματα 
από τις εκάστοτε ισχύουσες ειδικές περί του προσωπικού τούτου διατά¬ 
ξεις των Δήμων. 

ΚΕΦΑΛΑΙΟ Ζ' 

Τελικές διατάξεις 
Άρθρο 33 

Διαπίστωση ξένης γλώσσας 

Η πλήρη γνώση μιας από τις ξένες γλώσσες Αγγλικής, ή Γαλλικής ή 
Γερμανικής διαπιστώνεται με αντίστοιχο τίτλο ή δοκιμασία. 

Άρθρο 34 

Στρατιωτική υπηρεσία 

Σε περίπτωση στρατεύσεως προσωπικού της επιχειρήσεως, τούτο 
διατηρεί τη θέση του, εφαρμοζομένων επ’ αυτού των εκάστοτε ισχυου- 
σών περί των στρατευομένων μισθωτών διατάξεων. Ο χρόνος της 
τοιαύτης στρατεύσεως προσμετράται για κάθε συνέπεια του εργαζομέ¬ 
νου. 


Άρθρο 35 
Ηθικές αμοιβές 

Για εξαιρετικές πράξεις περί την εκτέλεση της υπηρεσίας και για 
εξαιρετική απόδοση δύναται με απόφαση του διοικητικού συμβουλίου ν’ 
απονέμονται στο προσωπικό ηθικές αμοιβές ως εξής: 

1. Ευαρέσκεια 

2. Γραπτός έπαινος ανακοινούμενος και στο υπόλοιπο προσω¬ 
πικό. 

Άρθρο 36 

Ανάθεση καθηκόντων προϊσταμένων 

1. Με αποφάσεις του προέδρου του διοικητικού συμβουλίου, ανατίθε¬ 
νται καθήκοντα προϊσταμένου οιασδήποτε στάθμης διοικήσεως σε μι¬ 
σθωτούς της επιχειρήσεως τηρουμένων των διατάξεων του Ν. 1069/ 
80. 

2. Η κατά την προηγούμενη παράγραφο ανάθεση καθηκόντων δεν 
μεταβάλει την υπηρεσιακή του κατάσταση του μισθωτού ο οποίος δια¬ 
τηρεί το μισθολογικό του κλιμάκιο και την οργανική Θέση της κατηγο¬ 
ρίας και ειδικότητά του. 

3. Οι μισθωτοί που τους έχουν ανατεθεί καθήκοντα προϊσταμένων δι¬ 
καιούνται καθ’ όλη τη χρονική διάρκεια άσκησης των καθηκόντων τού¬ 
των όλων των για την οικεία θέση τυχόν προβλεπομένων ειδικών επιδο¬ 
μάτων, που η χορήγησή τους διακόπτεται με την ανάκλησή της περί 
αναθέσεως των καθηκόντων προϊσταμένου αποφάσεως. 

Η διακοπή της καταβολής των επιδομάτων τούτων άρχεται από της 
πρώτης του επομένου της χρονολογίας εκδόσεως της ανακλητικής απο¬ 
φάσεως μηνός. 

Άρθρο 37 

Αναπλήρωση προϊσταμένων 

1. Διευθυντής Υπηρεσιών που λείπει ή απουσιάζει ή κωλύεται ανα¬ 
πληρώνεται από ένα των προϊσταμένων των υπηρεσιών οριζόμενος από 
τον πρόεδρο του διοικητικού συμβουλίου, κατά τις διατάξεις του Ν. 
1069/80. 

2. Προϊστάμενος υπηρεσίας που λείπει ή απουσιάζει ή κωλύεται ανα¬ 
πληρώνεται από το προϊστάμενο άλλης υπηρεσίας ή τον προϊστάμενο 
τμήματος οριζόμενο από το Διευθυντή Υπηρεσιών. 

3. Προϊστάμενος τμήματος που λείπει ή απουσιάζει ή κωλύεται ανα¬ 
πληρώνεται από τον προϊστάμενο άλλου τμήματος ή μισθωτό του αυτού 
τμήματος οριζόμενος από τον Διευθυντή Υπηρεσιών. 

Άρθρο 38 

1. Η ισχύς του παρόντος ΟΕΥ άρχεται από τη δημοσίευσή του στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Χίος, 5 Φεβρουάριου 1992 
Γ. ΝΕΓΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




